stanford-oval/wikipedia huggingface dataset:
ไมเคิล เคน

| ไมเคิล เคน |
| --- | --- |
มอร์ริซ ในปี 2012
สารนิเทศภูมิหลัง
เกิด:  (1933-03-14) 14 มีนาคม ค.ศ. 1933 (91 ปี) มอร์ริซ โจเซฟ มิกเคิลไวต์ จูเนียร์ ลอนดอน, ประเทศอังกฤษ
คู่สมรส: Patricia Haines (1955–1958) Shakira Baksh (1973–ปัจจุบัน)
อาชีพ: นักแสดง
ปีที่แสดง: 1956–2023
รางวัล
ออสการ์: Best Supporting Actor 1986 Hannah and Her Sisters 1999 The Cider House Rules
ลูกโลกทองคำ: Best Actor - Motion Picture Musical or Comedy 1983 Educating Rita 1998 Little Voice   Best Actor - Miniseries or TV Movie 1988 Jack the Ripper
แบฟตา: Best Actor in a Leading Role 1983 Educating Rita   Britannia Award 1990 Excellence in Film   Academy Fellowship 2000 Lifetime Achievement
เซอร์ ไมเคิล เคน CBE (อังกฤษ: Michael Caine) หรือชื่อเกิดว่า มอร์ริซ โจเซฟ มิกเคิลไวต์ จูเนียร์ (อังกฤษ: Maurice Joseph Micklewhite, Jr.) เกิดเมื่อวันที่ 14 มีนาคม ค.ศ. 1933 เป็นนักแสดงชาวอังกฤษ เคนมีผลงานภาพยนตร์กว่าร้อยเรื่อง และเป็นนักแสดงหนึ่งในสองคนที่ได้รับรางวัลออสการ์ทั้งสาขานักแสดงนำและสมทบ ในทุกทศวรรษ ตั้งแต่ยุค 1960 (อีกคนคือ แจ็ก นิโคลสัน) เขามีผลงานที่ได้รับเสียงวิจารณ์ที่ดีในหลาย ๆ เรื่องโดยเฉพาะในปลายทศวรรษ 1960 ,ทศวรรษ 1970 และทศวรรษ 1980 อย่างเช่น Zulu (1964), The Ipcress File (1965), Billion Dollar Brain (1967) และบท Harry Palmer, ชื่อตัวละครที่ไล่ผู้หญิงใน Alfie (1966), The Italian Job (1969), Get Carter (1971), The Man Who Would Be King (1975), Educating Rita (1983) รวมถึงแสดงในภาพยนตร์ที่เขาได้รับรางวัลออสการ์สาขานักแสดงสมทบชายยอดเยี่ยมใน Hannah and Her Sisters (1986) และ The Cider House Rules  (1999) เขายังแสดงเป็นบัตเลอร์ของซีรีส์ภาพยนตร์เรื่องแบตแมน ล่าสุด ในวัน 15 ต.ค. 2023 ไมเคิลประกาศยุติการแสดง เพื่อไปพักผ่อนในวัย 90 ปี
ไมเคิล ยอน

| ไมเคิล ยอน |
| --- | --- |
ไมเคิล ยอนในอิรัก
เกิด: 1964
อาชีพ: นักเขียน, นักประพันธ์, blogger, คอลัมน์นิสต์, ช่างภาพ, ผู้สื่อข่าวสงคราม
ไมเคิล ยอน (อังกฤษ: Michael Yon; เกิด 1964) เป็นนักเขียนชาวอเมริกันและช่างภาพ เขาทำงานอยู่ในกองกำลังพิเศษในช่วงต้นทศวรรษที่ 1980 และกลายเป็นนักเขียนในช่วงกลางทศวรรษที่ 1990 เขามุ่งเน้นไปที่การเขียนหลังจากที่ทหารบุกอิรัก ยอนเข้าร่วมหลายครั้งในการฝังตัวกับทหารอเมริกันและอังกฤษ โดยมีผลงานที่โดดเด่นที่สุดในอิรักกับกองพันที่ 1 กรมทหารราบที่ 24 กองพลทหารราบที่ 25 (1st Battalion, 24th Infantry Regiment) ในโมซุล ประเทศอิรัก ที่จบลงในเดือนกันยายนปี 2005
ยอนมักมีเรื่องระหองระแหงกับแกนนำทางการทหาร (ทหารที่มียศสูง) ของสหรัฐ โดยโต้เถียงกันในเรื่องรายงานของเขา แต่ครั้งหนึ่งยอนมีความสุขกับฉายา "ร็อคสตาร์" ที่เขาได้รับในหมู่ทหารของแต่ละบุคคลตามที่ไบรอันวิลเลียมส์เอ็นบีซี การรายงานของยอนได้รับการกล่าวถึงโดยหน่วยงานของสื่อกระแสหลักจำนวนมากและเขาได้รับรางวัลในปี 2005 2007 และรางวัล Weblog Award ในปี 2008 ในปีเดียวกันนิวยอร์กไทม์สรายงานว่าเขาได้ใช้เวลามากขึ้นกับการฝังตัวอยู่กับหน่วยรบกว่านักข่าวอื่นๆ ในอิรัก เขาเปลี่ยนโฟกัสของบล็อกของเขาออกจากอิรักไปยังอัฟกานิสถานในเดือนสิงหาคมปี 2008 โดยผลงานของเขาได้รับการสนับสนุนหลักจากการบริจาคจากผู้อ่าน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไมเคิล ยอน
Michael Yon Online Magazine
Citizen Journalist Michael Yon's 'Truth in Iraq'. (w/excerpt from the book) National Public Radio. Posted April 23, 2008.
A Year in Iraq 2006 – Photos and Writing by Michael Yon เก็บถาวร 2016-01-12 ที่ เวย์แบ็กแมชชีน
Time Magazine Top 10 Viewer's Picks เก็บถาวร 2006-06-14 ที่ เวย์แบ็กแมชชีน (See No. 2 for Michael Yon's photograph)
Yon interview at[ลิงก์เสีย] Radio America
Yon's Page at YouTube
Michael Yon at Twitter
โมบิลไฟท์เตอร์ จีกันดั้ม

โมบิลไฟเตอร์ จีกันดั้ม (อังกฤษ: Mobile Fighter G Gundam) หรือ คิโดบุโตเด็น G กันดี้ม (ญี่ปุ่น: 機動武闘伝Gガンダム; โรมาจิ: Kidō Butōden Jī Gandamu) เป็นอนิเมะโทรทัศน์ชุดกันดั้ม ผลิตโดยสตูดิโอ ซันไรส์ ออกอากาศครั้งแรกเมื่อวันที่ 1 เมษายน พ.ศ. 2537 จนถึงวันที่ 31 มีนาคม พ.ศ. 2538 มีจำนวนตอนออกอากาศทั้งหมด 49 ตอน
ในประเทศไทยลิขสิทธิ์ในการจัดจำหน่ายรูปแบบวีซีดีและดีวีดีเป็นของบริษัท ดรีมเอกซ์เพลส (เดกซ์) จำกัด ในชื่อ หุ่นนักสู้สะท้านปฐพี จี กันดั้ม และได้ออกอากาศทาง สถานีโทรทัศน์ไอทีวี เมื่อปี พ.ศ. 2545 โดยออกอากาศทุกวันเสาร์และวันอาทิตย์เวลา 8.30-9.00 น.และได้ออกอากาศอีกครั้งทางช่องทรูสปาร์ค
เนื้อเรื่อง

ในศักราชใหม่ Future Colony มนุษย์ส่วนหนึ่งได้อพยพจากโลกไปอยู่ในโคโลนี่บนอวกาศเพราะสภาพความเสื่อมโทรมของโลก และเพื่อหลีกเลี่ยงสงครามระหว่างกัน ทำให้ทุกประเทศร่วมกันตั้ง "กันดั้มไฟท์" การแข่งขันซึ่งตัวแทนของแต่ละประเทศจะต้องส่งหุ่นนาม "กันดั้ม" ซึ่งควบคุมโดยนักสู้ที่เรียกกันว่า "กันดั้มไฟท์เตอร์" ออกมาต่อสู้ จนเหลือผู้ชนะเพียงหนึ่ง ประเทศของผู้ชนะจะได้รับสิทธิ์ในการปกครองสหพันธ์โคโลนี่ไปจนกว่าจะถึงการแข่งขันครั้งต่อไป โดยมีสังเวียนคือโลก
ในกันดั้มไฟท์ครั้งที่ 13 โดม่อน พระเอกของเรื่องซึ่งต้องมาเป็นกันดั้มไฟท์ของนีโอเจแปน ต้องตามหาพี่ชายของตนเองที่นำเอา "เดวิลกันดั้ม" หนีมายังโลกก่อนจะเกิดหายนะพร้อมทั้งเพื่อช่วยพ่อของตนที่ถูกลงโทษแช่แข็งจำศีล จึงเป็นจุดเริ่มต้นของการต่อสู้ครั้งนี้
ตัวละคร > ตัวละครหลัก

โดม่อน คัซ (ドモン・カッシュ)
ทีโบดี้ ดล็อกเก็ต (チボデー・クロケット)
ไซ ไซฉี (サイ・サイシー)
โจชูว เดอะ แซนด์เดอร์ (ジョルジュ・ド・サンド)
อัลโก้ กัลสกี้ (アルゴ・ガルスキー)
ตัวละคร > ฝ่ายสนับสนุน

เรน มิคามูระ (レイン・ミカムラ)
ทีโบดี้เกิลส์
บานี่ ฮิกกิ้นส์
เชอร์รี่ เรน
แคล โคริน่า
เจเน็ต สมิทธ์
เคอุน กับ ซุยเซ็น
เจ้าหญิง มาเรีย หลุยส์
เรม่อน บีซ็อป
นาตาชา ซาบีโก้
ตัวละคร > ตัวละครอื่นๆ

เคียวจิ คัช (キョウジ・カッシュ)
ดร.คัช
ดร.มิคามูระ
อุรุเบ (อุลเบ) อิชิคาวะ (ウルベ・イシカワ)
หว่อง หยุนฟะ (ウォン・ユンファ)
ตัวละคร > จตุรเทพ เดวิลกันดั้ม

บูรพาไร้พ่าย มาสเตอร์เอเซีย (東方不敗マスター・アジア)
เจนเทิล แชปแมน (ジェントル・チャップマン)
มิเคโร่ ซารอด
ตัวละคร > โมบิลไฟเตอร์คนอื่นๆ

สวาสตซ์ บรูเดอร์ (シュバルツ・ブルーダー)
อเลนวี เบรสลี่ (アレンビー・ビアズリー)
แอนดริว เกรแฮม (アンドリュー・グラハム)
กันดั้มไฟเตอร์ที่ปรากฏในเรื่อง > กันดั้มไฟเตอร์ตัวหลัก

GF13-017NJ ไชน์นิ่งกันดั้ม (シャイニングガンダム)
GF13-017NJII ก็อดกันดั้ม (ゴッドガンダム)
GF13-006NA กันดั้มแม็กซ์เตอร์ (ガンダムマックスター)
GF13-009NF กันดั้มโรส (ガンダムローズ)
GF13-011NC ดราก้อนกันดั้ม (ドラゴンガンダム)
GF13-013NR โบลต์กันดั้ม (ボルトガンダム)
กันดั้มไฟเตอร์ที่ปรากฏในเรื่อง > กันดั้มไฟเตอร์ตัวอื่นๆ

GF13-050NSW โนเบลกันดั้ม (ノーベルガンダム)
GF13-021NG กันดั้มสปีเกล (ガンダムシュピーゲル)
GF13-026ND เมอร์เมดกันดั้ม (マーメイドガンダム)
GF13-030NIN คอบร้ากันดั้ม (コブラガンダム)
GF13-066NO เนเธอร์กันดั้ม (ネーデルガンダム)
GF13-041NSI อาชูร่ากันดั้ม (アシュラガンダム)
GF13-044NNP มันดารากันดั้ม (マンダラガンダム)
GF13-055NI เนรอสกันดั้ม (ネロスガンダム)
GF12-035NH (→GF13-001NH) เกาลูนกันดั้ม (クーロンガンダム)
กันดั้มไฟเตอร์ที่ปรากฏในเรื่อง > เดวิลกันดั้ม

JDG-009X เดวิลกันดั้ม (デビルガンダム) / อัลติเมทกันดั้ม (アルティメットガンダム)
GF13-001NHII มาสเตอร์กันดั้ม (マスターガンダム)
แกรนด์กันดั้ม (グランドガンダム)
วอลเทอร์กันดั้ม (ウォルターガンダム)
กันดั้มเฮฟเวนซอร์ด (ガンダムヘブンズソード)
แกรนด์มาสเตอร์กันดั้ม (グランドマスターガンダム)
กันดั้มเฮด (ガンダムヘッド)
เดธอาร์มี (デスアーミー)
เดธดราก้อน (デスドラゴン)
เดธบีสต์ (デスビースト)
เดธเบิร์ดดี้ (デスバーディ)
เดธแบท (デスバット)
เดธนาวี (デスネイビー)
เดธมาสเตอร์ (デスマスター)
ฟุอุนไซกิ (風雲再起)
ไมเคิล เทรวิโน

| ไมเคิล เทรวิโน |
| --- | --- |

เกิด:  (1985-01-25) 25 มกราคม ค.ศ. 1985 (39 ปี) Montebello, California U.S.A.
ปีปฏิบัติงาน: 2005–ปัจจุบัน
ไมเคิล เทรวิโน (อังกฤษ: Michael Trevino) เกิดเมื่อวันที่ 25 มกราคม ค.ศ. 1985 ที่มอนเตเบลโล รัฐแคลิฟอร์เนีย เป็นนักแสดงชาวอเมริกัน เป็นที่รู้จักจากบทบาท ไทเลอร์ ล็อกวูด จากซีรีส์ช่อง ซีดับเบิลยูเรื่อง  The Vampire Diaries
ไมเคิล เพลิน

| เซอร์ ไมเคิล เพลิน |
| --- | --- |
เพลินในเตรนโต อิตาลี เมื่อปี ค.ศ. 2005
เกิด: ไมเคิล เอ็ดเวิร์ด เพลิน  (1943-05-05) 5 พฤษภาคม ค.ศ. 1943 (81 ปี) แรนมอร์, เชฟฟีลด์, เวสต์ไรดิงออฟยอร์กเชอร์, อังกฤษ
สัญชาติ: อังกฤษ
ศิษย์เก่า: วิทยาลัยเบรสโนส (ออกซฟอร์ด) (ศิลปศาสตรบัณฑิต)
อาชีพ:  นักแสดง  นักเขียน  ผู้นำเสนอสินค้าทางโทรทัศน์  นักแสดงตลก 
ปีปฏิบัติงาน: ค.ศ. 1965–ปัจจุบัน
มีชื่อเสียงจาก:  มอนตีไพธัน  สารคดีการเดินทาง 
คู่สมรส: เฮเลน กิบบินส์ (สมรส 1966)
บุตร: 3 คน
เว็บไซต์: themichaelpalin.com
เซอร์ไมเคิล เอ็ดเวิร์ด เพลิน (อังกฤษ: Michael Edward Palin; เกิด 5 พฤษภาคม ค.ศ. 1943) เป็นนักแสดงตลก นักแสดง นักเขียน และนักแสดงโทรทัศน์ชาวอังกฤษ เขาเป็นสมาชิกกลุ่มตลกมอนตีไพธัน ตั้งแต่ ค.ศ. 1980 เขาได้ผลิตสารคดีการท่องเที่ยวจำนวนมาก
ไมเคิล เมอห์นีย์

| ไมเคิล เมอห์นีย์ |
| --- | --- |
ไมเคิล เมอห์นีย์ เดือนมิถุนายน  2010
สารนิเทศภูมิหลัง
เกิด:  (1975-06-12) 12 มิถุนายน ค.ศ. 1975 (49 ปี)
คู่สมรส: เจมี, บุตร 2 คน
ปีที่แสดง: 1998 - ปัจจุบัน
ไมเคิล เมอห์นีย์ (อังกฤษ: Michael Muhney) เกิดเมื่อวันที่ 12 มิถุนายน ค.ศ. 1975 เป็นนักแสดงชาวอเมริกัน มีชื่อเสียงจากบทบาท นายอำเภอดอน แลมบ์ ในซีรีส์เรื่อง Veronica Mars และจากบทอดัม วิลสันในซีรีส์ The Young and the Restless (2009 - ปัจจุบัน)
ไมเคิล เคิร์ฟริส

| ไมเคิล เคิร์ฟริส |
| --- | --- |
เกิด:  (1960-11-06) 6 พฤศจิกายน ค.ศ. 1960 (64 ปี) เบเธสดา, แมรีแลนด์, สหรัฐ
การศึกษา: มหาวิทยาลัยเยล
อาชีพ: นักแสดง, นักร้อง, นักกีตาร์
ปีปฏิบัติงาน: 1983–ปัจจุบัน
เว็บไซต์: www.amazing-journey.com
ไมเคิล เคิร์ฟริส (อังกฤษ: Michael Cerveris; เกิด 6 พฤศจิกายน พ.ศ. 2503) เป็นนักแสดง, นักร้อง และนักกีตาร์ชาวอเมริกัน เขาได้แสดงละครเพลงและละครเวทีมากมาย รวมถึงละครเพลงของ สตีเฟน ซอนด์เฮม หลายเรื่อง ได้แก่ Assassins, Sweeney Todd, Road Show, และ Passion ในปี ค.ศ. 2004 เคิร์ฟริสได้รับรางวัล Tony Award สาขานักแสดงนำชายยอดเยี่ยมในละครเพลง จากเรื่องแอสแซสซินส์ รับบท John Wilkes Booth ในปี ค.ศ. 2015 เขาได้รับรางวัล Tony Award ครั้งที่สองในสาขานักแสดงนำชายยอดเยี่ยมในละครเพลงเพื่อ ความสุขในบ้าน รับบท บรูซ เบคเดล
ไมเคิล เบิร์น

| 0 | 1 | 2 | 3 |
| --- | --- | --- | --- |
 เบิร์น ในค.ศ. 2010
ข้อมูลส่วนตัว
ชื่อเต็ม:  ไมเคิล โธมัส เบิร์น
วันเกิด:   (1985-05-14) 14 พฤษภาคม ค.ศ. 1985 (39 ปี)
สถานที่เกิด:  แอชตัน-อันเดอร์-ไลน์, อังกฤษ
ส่วนสูง:  1.73 เมตร (5 ฟุต 8 นิ้ว)
ตำแหน่ง:  กองกลาง / กองหน้า
สโมสรเยาวชน
2001–2003:  โบลตันวอนเดอเรอส์
สโมสรอาชีพ*
| ปี |  ทีม |  ลงเล่น |  (ประตู) |
| 2003–2005 |  สต็อคพอร์ทเคาน์ตี |  1 |  (1) |
| 2004 |  → ลีห์ อาร์เอ็มไอ (ยืมตัว) |  7 |  (3) |
| 2005–2008 |  นอร์ธวิช วิคตอเรีย |  81 |  (10) |
| 2008 |  สตาลี่ย์บริดจ์ เซลติก |  2 |  (0) |
| 2009 |  นครปฐม ยูไนเต็ด |  15 |  (4) |
| 2009–2010 |  ชลบุรี |  23 |  (8) |
| 2010–2011 |  บางกอกกล๊าส |  19 |  (4) |
| 2011–2013 |  ชัยนาท เอฟซี |  28 |  (9) |
| 2014 |  อยุธยา เอฟซี |  16 |  (4) |
| 2015 |  หัวหินซิตี |  14 |  (3) |
| รวม |   |  206 |  (46) |
ทีมชาติ
| 2001–2002 |  เวลส์ อายุไม่เกิน 17 ปี |  3 |  (0) |
| 2003–2004 |  เวลส์ อายุไม่เกิน 19 ปี |  5 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 2 พฤศจิกายน ค.ศ. 2018
ไมเคิล โธมัส เบิร์น (อังกฤษ: Michael Thomas Byrne; เกิด 14 พฤษภาคม ค.ศ. 1985) เป็นนักฟุตบอลชาวเวลส์ สามารถเล่นได้ทั้งตำแหน่งกองกลางและกองหน้า เบิร์นเคยค้าแข้งให้กับหลายสโมสรในประเทศไทย เช่น นครปฐม, ชลบุรี, บางกอกกล๊าส, ชัยนาท เอฟซี, อยุธยา เอฟซี และ หัวหิน ซิตี
เบิร์น เริ่มต้นการเล่นฟุตบอลอาชีพ โดยเป็นเด็กฝึกหัดของสโมสรโบลตัน วันเดอร์เรอร์ส แต่ก็ถูกปล่อยตัวออกหลังจากหมดสัญญาในปี 2546 ต่อมา เขาเซ็นสัญญากับสโมสรสต็อคปอร์ท เคาน์ตี้ ในช่วงเวลาที่เขาอยู่ที่สต็อกปอร์ท เขาได้ลงเล่นเพียงหนึ่งนัด ในนัดที่สต็อกปอร์ทแพ้สโมสรฟุตบอลน็อตตส์ เคาน์ตี้ 4-1 ซึ่งในนัดนี้เขาทำประตูได้อีกด้วย ต่อมา ในเดือนกันยายน 2547 เขาถูกส่งตัวให้สโมสร ลีห์ อาร์เอ็มไอ (ปัจจุบันคือสโมสรลีห์ เจเนซิส) ยืมไปใช้เป็นเวลาหนึ่งเดือน ต่อมา เขาก็ถูกสต็อกปอร์ทยกเลิกสัญญา จากนั้นในปี 2548 เขาก็เซ็นสัญญากับสโมสรฟุตบอลนอร์ธวิช วิคตอเรียที่เล่นอยู่ในลีกสมัครเล่นของอังกฤษ และเล่นให้นอร์ธวิชเป็นเวลา 3 ปี
ต่อมา เบิร์น ได้มาทดสอบฝีเท้ากับสโมสรฟุตบอลนครปฐม และทำผลงานได้น่าพอใจจึงได้เซ็นสัญญา 1 ปีกับนครปฐม  และถูกส่งประเดิมสนามในนัดเปิดฤดูกาลของไทยพรีเมียร์ลีก 2552 ที่นครปฐม เสมอกับบางกอก ยูไนเต็ด 0-0 ในวันที่ 8 มีนาคม 2552 และโชว์ฟอร์มได้ดีจนทำให้ทีมนครปฐมที่ก่อนเปิดฤดูกาลถูกมองว่าเป็นเต็งตกชั้นมีอันดับที่อยู่เหนือโซนตกชั้นค่อนข้างสูง และยังยิงประตูเองได้อีก 5 ลูก นำเป็นดาวยิงของทีมในเลกแรก
เนื่องจากฟอร์มการเล่นที่ดีอย่างต่อเนื่อง ทำให้ สโมสรฟุตบอลชลบุรี ได้ติดต่อขอซื้อไปร่วมทีมด้วยค่าตัว 600,000 บาท เพื่อนำไปแทนที่ในตำแหน่งของสุรัตน์ สุขะที่ย้ายไปเล่นให้กับสโมสรฟุตบอลเมลเบิร์นวิคตอรี่ในเอลีก เบิร์นได้ประเดิมสนามในลีกนัดแรกให้กับชลบุรี ในนัดเปิดเลกสองที่เจอกับสโมสรฟุตบอลบีอีซี เทโรศาสน เมื่อวันที่ 26 กรกฎาคม 2552 โดยนัดนี้ ชลบุรีชนะไป 2-1 และเบิร์น ถูกส่งลงมาเป็นตัวสำรองแทนภานุวัฒน์ จินตะ
ถึงแม้ว่าเบิร์นจะเกิดในเมืองแอชตัน-อันเดอร์-ไลน์ มณฑลเกรตเตอร์แมนเชสเตอร์ประเทศอังกฤษ แต่เขาก็เล่นให้กับทีมชาติเวลส์ ในระดับเยาวชน U17, U19 และ U21 (U21 เป็นตัวสำรองที่ไม่ได้ถูกส่งลงเล่น)
ไมซ์

ไมซ์ (อังกฤษ: MICE) หมายถึงธุรกิจที่เกี่ยวข้องกับ 4 คำที่ย่อมาจากภาษาอังกฤษ คือ การประชุมขององค์กร (M = Meetings), การท่องเที่ยวเพื่อเป็นรางวัล (I = Incentive Travel), การประชุมวิชาชีพ (C = Conventions หรือ Conference) และนิทรรศการหรือเหตุการณ์ต่าง ๆ (E = Exhibitions หรือ Events) 
ไมซ์เป็นส่วนหนึ่งของอุตสาหกรรมการท่องเที่ยว แต่มีความแตกต่างจากนักท่องเที่ยวหรืออุตสาหกรรมท่องเที่ยวทั่วไปคือ
วัตถุประสงค์ของการเดินทาง โดยนักท่องเที่ยวกลุ่มไมซ์จะมีวัตถุประสงค์หลักในการเดินทางที่เฉพาะเจาะจง ที่เกี่ยวเนื่องกับการเดินทางเพื่อร่วมประชุมบริษัท การท่องเที่ยวจากรางวัลที่ได้รับ การเข้าร่วมงานประชุมนานาชาติ หรือการเข้าร่วมงานแสดงสินค้าหรือนิทรรศการนานาชาติ
คุณภาพของนักท่องเที่ยว ซึ่งอุตสาหกรรมไมซ์สามารถนำนักท่องเที่ยวชาวต่างประเทศที่มีคุณภาพ (Quality Visitors)  นักท่องเที่ยวชาวต่างประเทศกลุ่มนี้ มีระดับการใช้จ่ายสูงกว่านักท่องเที่ยวทั่วไป 3-4 เท่า
ภาคธุรกิจ / อุตสาหกรรมที่เกี่ยวข้อง ที่อุตสาหกรรมไมซ์มีภาคธุรกิจ / อุตสาหกรรมที่เกี่ยวข้องแตกต่างกับอุตสาหกรรมท่องเที่ยว เช่น ผู้จัดงานประชุม ผู้จัดงานนิทรรศการ สถานที่จัดประชุม ศูนย์แสดงสินค้าและนิทรรศการ เป็นต้น
อุตสาหกรรมไมซ์ของโลก

เฉพาะอุตสาหกรรมการจัดนิทรรศการ มีมูลค่ารวมทั้งโลกประมาณ 29 พันล้านดอลลาร์สหรัฐ  แบ่งเป็น
สหรัฐอเมริกา 13 พันล้านดอลลาร์สหรัฐ
เยอรมัน 2.2 พันล้านดอลลาร์สหรัฐ
ฝรั่งเศส 1.8 พันล้านดอลลาร์สหรัฐ
สหราชอาณาจักร 1.7 พันล้านดอลลาร์สหรัฐ
อิตาลี 1.3 พันล้านดอลลาร์สหรัฐ
จีน 1.3 พันล้านดอลลาร์สหรัฐ
รัสเซีย 0.8 พันล้านดอลลาร์สหรัฐ
สเปน 0.7 พันล้านดอลลาร์สหรัฐ
บราซิล 0.4 พันล้านดอลลาร์สหรัฐ
อินเดีย 0.2 พันล้านดอลลาร์สหรัฐ
อุตสาหกรรมไมซ์ของไทย > ความหมาย

หากใช้คำว่าไมซ์ จะหมายถึงงานระดับนานาชาติ แต่หากพูดถึงโดเมสติกไมซ์ หรือ ไมซ์ภายในประเทศ (อังกฤษ: Domestic MICE) จะหมายถึงการจัดงานที่เน้นกลุ่มเป้าหมายผู้เข้าร่วมงานเป็นคนในประเทศ
อุตสาหกรรมไมซ์ของไทย > รายได้ของอุตสาหกรรมไมซ์ในประเทศไทย

โดยในปี พ.ศ. 2554 คาดว่า จะมีจำนวนผู้เดินทางกลุ่มไมซ์เข้ามาประเทศไทย ประมาณ 720,000 คน สร้างรายได้เข้าประเทศกว่า 57,600 ล้านบาท คิดเป็นสัดส่วนร้อยละ 11 จากอุตสาหกรรมท่องเที่ยวทั้งหมด และคิดเป็นร้อยละ 6.5 ของผลิตภัณฑ์มวลรวมภายในประเทศ ยังไม่รวมในส่วนของไมซ์ภายในประเทศ
อุตสาหกรรมไมซ์ของไทย > จำนวนธุรกิจ / องค์กร ในอุตสาหกรรมไมซ์ในประเทศไทย

จากการสำรวจข้อมูลพบว่า จำนวนธุรกิจ / องค์กร ในอุตสาหกรรมไมซ์ มีประมาณ 1,156 ราย ในจำนวนนี้เป็นสมาชิกของสมาคมส่งเสริมการจัดประชุมนานาชาติ (ไทย) (อังกฤษ: Thailand Incentive & Convention Association - TICA) 302 ราย และ สมาคมการแสดงสินค้า (ไทย) 199 ราย
อุตสาหกรรมไมซ์ของไทย > ความสำคัญของอุตสาหกรรมไมซ์ต่อเศรษฐกิจของประเทศไทย

ความสำคัญด้านรายได้ทางตรงจากรายได้ของนักท่องเที่ยวที่มาใช้จ่ายในประเทศไทย
ความสำคัญด้านรายได้ทางอ้อมและการส่งเสริมธุรกิจอื่น นอกเหนือจากรายได้จากนักท่องเที่ยวไมซ์ทางตรงแล้ว รายได้ที่เกิดจากการเจรจาการค้า การลงทุน การจัดงานแสดงสินค้า เป็นต้น ล้วนก่อให้เกิดรายได้ต่อประเทศหมุนเวียนจำนวนมหาศาล อุตสาหกรรมไมซ์ยังสามารถส่งเสริมให้เกิดการแลกเปลี่ยนเรียนรู้ หรือถ่ายทอดเทคโนโลยี เพื่อพัฒนาทรัพยากรบุคคลของประเทศได้ด้วย
ความสำคัญในการยกระดับภาพลักษณ์และสร้างความเชื่อมั่นให้กับประเทศ
โมเลกุลชีวภาพ

โครงสร้างสามมิติของไมโอโกลบิน แสดงเกลียวแอลฟาที่เน้นสี โปรตีนนี้เป็นตัวแรกที่โครงสร้างได้รับการอธิบายโดยผลิกศาสตร์รังสีเอ็กซ์ (X-ray crystallography) โดย Max Perutz และ John Kendrew ใน ค.ศ. 1958 เป็นผลงานที่ทำให้ทั้งสองได้รับรางวัลโนเบลสาขาเคมี
โมเลกุลชีวภาพ หรือ ชีวโมเลกุล (อังกฤษ: biomolecule) หมายถึง โมเลกุลใด ๆ ที่สิ่งมีชีวิตสังเคราะห์ขึ้น รวมทั้ง มหโมเลกุลขนาดใหญ่ เช่น โปรตีน พอลิแซคคาไรด์ ลิพิด และกรดนิวคลีอิก และโมเลกุลขนาดเล็ก เช่น เมทาบอไลต์ (metabolite) จัดเป็นองค์ประกอบพื้นฐานของอาหารที่จำเป็นต่อร่างกาย มีโมเลกุลตั้งแต่ขนาดเล็กจนถึงขนาดใหญ่มาก มีธาตุไฮโดรเจนและคาร์บอนเป็นองค์ประกอบหลักแต่ละชนิดมีโครงสร้าง สมบัติและปฏิกิริยาที่ต่างกัน ทำให้มีหน้าทีและประโยชน์ต่อร่างกายแตกต่างกันไป
ประเภทของโมเลกุลชีวภาพ

โมเลกุลชีวภาพต่าง ๆ มีดังนี้
โมเลกุลเล็ก:
ลิพิด, ฟอสโฟลิพิด, ไกลโคลิพิด, สเตอรอล, กลีเซอโรลิพิด
วิตามิน
ฮอร์โมน, สารสื่อประสาท
เมแทบอไลต์
มอนอเมอร์, โอลิโกเมอร์ และพอลิเมอร์:
| มอนอเมอร์ชีวภาพ | พอลิเมอร์ชีวภาพ | กระบวนการพอลิเมอไรเซชัน | ชื่อพันธะโควาเลนต์ระหว่างสมาชิก |
| --- | --- | --- | --- |
| กรดอะมิโน | พอลิเพปไทด์, โปรตีน | พอลิเมอไรเซชันแบบควบแน่น | พันธะเพปไทด์ |
| มอโนแซ็กคาไรด์ | พอลีแซ็กคาไรด์ | พอลิเมอไรเซชันแบบควบแน่น | พันธะไกลโคซิดิก |
| ไอโซพรีน | พอลีเทอพรีน: ซิส-1,4-พอลิไอโซพรีน ยางธรรมชาติ และ ทรานส์-1,4-พอลิไอโซพรีน กัตตา-เปอร์ชา | พอลิเมอไรเซชันแบบเติม |  |
| นิวคลีโอไทด์ | พอลินิวคลีโอไทด์, กรดนิวคลีอิก (ดีเอ็นเอ, อาร์เอ็นเอ) |  | พันธะฟอสโฟไดเอสเทอร์ |
ลักษณะสำคัญ

ลักษณะที่สำคัญของโมเลกุลชีวภาพเป็นดังนี้
ประกอบด้วยธาตุขนาดเล็ก มีมวลโมเลกุลต่ำ เช่น C, H, O, N, S, P ธาตุชนิดอื่นมีพบบ้าง (เช่น Fe, Cu, Zn) แม้จัดว่าน้อยเมื่อเทียบกับน้ำหนักของร่างกาย แต่ก็มีความจำเป็นต่อการดำรงชีวิตด้วย
เป็นสารประกอบของคาร์บอน โดยคาร์บอนจะเชื่อมต่อกันด้วยพันธะโควาเลนต์เกิดเป็นโครงร่างคาร์บอน จากนั้นอะตอมอื่นๆจะเติมเข้ามาในโครงร่างคาร์บอนนี้
อะตอมที่เติมเข้ามา เรียกว่า หมู่ฟังก์ชัน (functional group) ซึ่งเป็นตัวกำหนดลักษณะเฉพาะของโมเลกุลนั้นๆ
โมเลกุลชีวภาพมีโครงสร้างสามมิติซึ่งมีบทบาทสำคัญในการทำงาน
โมเลกุลชีวภาพส่วนใหญ่อยู่ในรูปอสมมาตร
โมเลกุลชีวภาพเกิดจากโมเลกุลขนาดเล็ก เรียกว่า มอนอเมอร์ (monomer) ที่มีโครงสร้างใกล้เคียงกัน จัดเรียงตัวเป็นโมเลกุลที่ใหญ่ขึ้น เรียกว่า พอลิเมอร์ (polymer) การรวมตัวกันนี้ต้องใช้พลังงาน ส่วนการย่อยสลายโพลีเมอร์จะได้พลังงาน
แซ็กคาไรด์

มอโนแซ็กคาไรด์เป็นรูปอย่างง่ายที่สุดของคาร์โบไฮเดรตโดยมีน้ำตาลเพียงหนึ่งโมเลกุล โดยพื้นฐาน มอโนแซ็กคาไรด์มีหมู่อัลดีไฮด์หรือคีโตนในโครงสร้าง การมีหมู่อัลดีไฮด์ในมอโนแซ็กคาไรด์ชี้ได้จากคำอุปสรรค์ อัลโด- ส่วนหมู่คีโตน จะมีคำอุปสรรคว่า คีโต- ตัวอย่างของมอโนแซ็กคาไรด์ ได้แก่ น้ำตาลเฮกโซส กลูโคส ฟรักโทส และกาแล็กโทส และน้ำตาลเพนโทส ไรโบสและดีออกซีไรโบส ฟรักโทสและกลูโคสที่ถูกบริโภคมีอัตราส่งออกจากกระเพาะ (gastric emptying) ต่างกัน ร่างกายดูดซึมและมีเมแทบอลิซึมต่างกัน ทำให้มีหลายโอกาสที่แซ็กคาไรด์ 2 ชนิดที่ต่างกันมีผลต่อการรับประทานอาหาร แซ็กคาไรด์ส่วนมากให้พลังงานแก่การหายใจระดับเซลล์
ไดแซ็กคาไรด์เกิดขึ้นจากมอโนแซ็กคาไรด์ 2 ชนิดสร้างพันธะระหว่างกัน แล้วหลุดน้ำออกมา ไดแซ็กคาไรด์สามารถถูกไฮโดรไลซ์โดยต้มกับกรดเจือจางหรือทำปฏิกิริยากับเอนไซม์ที่เหมาะสม ตัวอย่างไดแซ็กคาไรด์ เช่น ซูโครส มอลโทสและแลคโทส
พอลิแซ็กคาไรด์เป็นคาร์โบไฮเดรตที่เกิดจากมอโนแซ็กคาไรด์ทำปฏิกิริยาพอลิเมอไรเซชันกัน ประกอบด้วยน้ำตาลเดี่ยวจำนวนมาก ตัวอย่างเช่น แป้ง เซลลูโลสและไกลโคเจน มักมีขนาดใหญ่และแตกกิ่งซับซ้อน เพราะขนาดของมัน ทำให้พอลิแซ็กคาไรด์ไม่ละลายน้ำ แต่หมู่ไฮดรอกซีจำนวนมากของมันรวมกับน้ำ (hydrate) แยกจากกันเมื่อสัมผัสน้ำ และพอลิแซ็กคาไรด์บางตัวมีการแพร่กระจายของคอลลอยด์ (colloidal dispersion) ที่หนาเมื่อให้ความร้อนในน้ำ พอลิแซ็กคาไรด์สายสั้น คือ มีมอนอเมอร์ระหว่าง 3-10 ตัว เรียกว่า โอลิโกแซ็กคาไรด์
ลิพิด

ลิพิดส่วนมากเป็นสารเอสเทอร์ของกรดไขมัน และเป็นส่วนประกอบของโครงสร้างเยื่อชีวภาพ (biological membrane) อีกบทบาทหนึ่ง คือ การเก็บสะสมพลังงาน (นั่นคือ ไตรกลีเซอไรด์) ลิพิดส่วนใหญ่ประกอบด้วยหัวที่มีขั้วหรือชอบน้ำ (ตามปกติคือ กลีเซอรอล) และหางกรดไขมันที่ไม่มีขั้วหรือไม่ชอบน้ำจำนวนหนึ่งถึงสามสาย ลิพิดจึงเป็นแอมฟิฟิลิก (amphiphilic) กรดไขมันประกอบด้วยสายของอะตอมคาร์บอนไม่แตกกิ่งที่เชื่อมต่อกันด้วยพันธะเดี่ยวอย่างเดียว (กรดไขมันอิ่มตัว) หรือทั้งพันธะเดี่ยวและพันธะคู่ (กรดไขมันไม่อิ่มตัว) สายนี้โดยปกติยาว 14-24 หมู่คาร์บอน แต่จำนวนหมู่นี้เป็นจำนวนคู่เสมอ
สำหรับลิพิดที่พบในเยื่อชีวภาพ หัวที่ชอบน้ำจัดเป็นหนึ่งในสามประเภทด้านล่างนี้
ไกลโคลิพิด ซึ่งหัวมีโอลิโกแซ็กคาไรด์ที่มีแซ็กคาไรด์ 1-15 ตัวอยู่ด้วย
ฟอสโฟลิพิด ซึ่งหัวมีหมู่ประจุบวกที่เชื่อมต่อกับหางโดยหมู่ฟอสเฟตที่มีประจุลบ
สเตอรอล ซึ่งหัวมีวงแหวนสเตอรอยด์ระนาบ ตัวอย่างเช่น คอเลสเตอรอล
ลิพิดอื่น ๆ มีโปรสตาแกลนดิน (prostaglandin) และลิวโคไตรอีน (leukotriene) ซึ่งมีหน่วยแอซิลไขมัน 20 คาร์บอน ที่ถูกสังเคราะห์จากกรดอะราคิโดนิก (arachidonic acid) ทั้งคู่
ฮอร์โมน

ฮอร์โมน ถูกผลิตใน ต่อมไร้ท่อ และถูกปลดปล่อยออกมาสู่กระแสเลือด  มันมีหน้าที่หลากหลายในหลายอวัยวะประกอบด้วยการควบคุม เส้นทางการเผาผลาญ (metabolic pathway) และควบคุมกระบวนการขนส่งผ่านเมมเบรน ฮอร์โมน อาจแบ่งได้เป็น 3 กลุ่มโครงสร้างดังนี้:
สเตอรอยด์ (steroid) เป็นประเภทหนึ่งของฮอร์โมนที่มีหลายหน้าที่  และสเตอรอยด์ทุกตัวจะถูกผลิตจาก คอเลสเตอรอล
อะมีนธรรมดา หรือ กรดอะมิโน
เพปไทด์ หรือ โปรตีน
โปรตีน

บทความหลัก: โปรตีน
โปรตีน คือ สารชีวโมเลกุลประเภทสารอินทรีย์ที่ประกอบด้วยธาตุ C, H, O, N เป็นองค์ประกอบสำคัญนอกจากนั้นยังมีธาตุอื่น ๆ เช่น S, P, Fe, Zn ทั้งนี้ขึ้นอยู่กับชนิดของโปรตีน
องค์ประกอบย่อยของโปรตีนเรียกว่ากรดอะมิโน โปรตีนและเพปไทด์ ประกอบด้วยกรดอะมิโนเรียงตัวกันเป็นสายยาวโดยมีพันธะเพปไทด์เป็นพันธะเชื่อมโยง พันธะเพปไทด์ เป็นพันธะเอไมด์ ที่เกิดจากการรวมตัวกันของหมู่คาร์บอกซิลของกรดอะมิโนตัวที่หนึ่งกับหมู่อะมิโนของกรดอะมิโนตัวถัดไปและมีการสูญเสียน้ำหนึ่งโมเลกุล
โปรตีน > เอนไซม์

บทความหลัก: เอนไซม์
เอนไซม์เป็นโปรตีนชนิดหนึ่ง แต่เป็นโปรตีนที่ทำหน้าที่เชิงชีวภาพเฉพาะ ซึ่งทำหน้าที่เป็นตัวเร่งปฏิกิริยา
นิวคลีโอไทด์

นิวคลีโอไทด์แต่ละตัวประกอบขึ้นจากไนโตรจินัสเบส น้ำตาลเพนโทสและหมู่ฟอสเฟตหนึ่งถึงสามหมู่ ประกอบด้วยธาตุคาร์บอน ไนโตรเจน ออกซิเจน ไฮโดรเจน และฟอสฟอรัส เป็นแหล่งพลังงานเคมี (อะดีโนซีนไตรฟอสเฟตและกวาโนซีนไตรฟอสเฟต) มีส่วนในการสื่อสารของเซลล์ (ไซคลิกกวาโนซีนมอโนฟอสเฟตและไซคลิกอะดีโนซีนมอโนฟอสเฟต) และเป็นโคแฟกเตอร์ที่สำคัญในปฏิกิริยาที่ใช้เอนไซม์ (โคเอนไซม์เอ, ฟลาวินอะดีนีนไดนิวคลีโอไทด์, ฟลาวินมอนอนิวคลีโอไทด์ และนิโคตินาไมด์อะดีนีนไดนิวคลีโอไทด์ฟอสเฟต)
นิวคลีโอไซด์เป็นโมเลกุลที่ประกอบด้วยนิวคลีโอเบสต่อกับวงแหวนไรโบส สามารถถูกเติมหมู่ฟอสเฟต (phosphorylate) โดยเอนไซม์ไคเนสที่เจาะจงในเซลล์ แล้วสังเราะห์นิวคลีโอไทด์ได้ ทั้งดีเอ็นเอและอาร์เอ็นเอเป็นพอลิเมอร์ ประกอบด้วยโมเลกุลเส้นตรงสายยาว นิวคลีโอไทด์เป็นหน่วยมอนอเมอร์ของกรดนิวคลีอิก
ไมเคิล เจมส์ ชอว์

| ไมเคิล เจมส์ ชอว์ |
| --- | --- |
เกิด:  (1986-09-16) 16 กันยายน ค.ศ. 1986 (38 ปี)
อาชีพ: นักแสดง, นักเขียน, โปรดิวเซอร์
ปีปฏิบัติงาน: 2008–ปัจจุบัน
ไมเคิล เจมส์ ชอว์ (อังกฤษ: Michael James Shaw; เกิด 16 กันยายน พ.ศ. 2529) เป็นนักแสดงและนักเขียนชาวอเมริกันจากนครนิวยอร์ก เขาเป็นที่รู้จักกันเป็นอย่างดีในบทบาทประจำของเขาในบทเจ้าหน้าที่เอฟบีไอ แดริล/"ไมค์" ในละครโทรทัศน์เรื่อง Limitless ชอว์ยังมีบทบาทสมทบใน Constantine รับบท Papa Midnite และมีบทบาทสั้นๆ หลายบทบาท เช่น Don-o-mite and Today _ _ cks เขายังมีบทบาทเล็ก ๆ ใน Roots รับบท Marcellus  ชอว์รับบทCorvus Glaive ในภาพยนตร์จักรวาลภาพยนตร์มาร์เวลเรื่อง Avengers: Infinity War และ Avengers: Endgame.
โมโนโลโฟซอรัส

| โมโนโลโฟซอรัส ช่วงเวลาที่มีชีวิตอยู่: ยุตจูแรสซิกตอนกลาง, 166–160Ma  PreꞒ Ꞓ O S D C P T J K Pg N      |
| --- | --- |

โครงกระดูกไดโนเสาร์ในประเทศญี่ปุ่น

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
เคลด:: ไดโนเสาร์ Dinosauria
เคลด:: ซอริสเกีย Saurischia
เคลด:: เทโรพอด Theropoda
เคลด:: Tetanurae Tetanurae Zhao & Currie 1993
สกุล:: †โมโนโลโฟซอรัส Monolophosaurus Zhao & Currie 1993
สปีชีส์:: †Monolophosaurus jiangi
ชื่อทวินาม
†Monolophosaurus jiangi Zhao & Currie 1993

โมโนโลโฟซอรัส (อังกฤษ: Monolophosaurus, /ˌmɒnoʊˌlɒfoʊˈsɔːrəs/) เป็นเทอโรพอดจากยุคจูแรสซิกตอนกลาง เมื่อประมาณ 170 ล้านปีก่อน ที่หมวดหินฉีชู่โกว์ซึ่งปัจจุบันอย่ในเขตปกครองตนเองซินเจียงอุยกูร์ ประเทศจีน มีขนาดยาว 5 เมตร (16ฟุต) พื้นที่ที่ขุดพบโมโนโลโฟซอรัส มีการพบสัญญาณของน้ำจึงเป็นไปได้ว่าไดโนเสาร์ชนิดนี้อาศัยอยู่บนชายฝั่งของทะเลสาบหรือมหาสมุทร โมโนโลโฟซอรัส น่าจะพัฒนามาจากเมกะโลซอรัส
อ่านเพิ่ม

Dong Zhiming (1992). Dinosaurian Faunas of China. Beijing: China Ocean Press. ISBN 3-540-52084-8.